ddrg/super_eurlex huggingface dataset:
2)

Ir pievienots šāds III pielikums: “III PIELIKUMS PRODUKTU GRUPAS Notekūdeņu inženiertehniskie produkti celtņu iekštelpās Notekūdeņu inženiertehniskie produkti ārpus celtnēm Atbilstības pārbaudīšanas sistēmas attiecībā uz ugunsdrošības raksturojumu Attiecībā uz zemāk minēto(-iem) produktu(-iem) un paredzēto izmantošanu no “CEN/Cenelec” tiek prasīts noteikt sekojošās atbilstības pārbaudīšanas sistēmas attiecībā uz ugunsdrošības raksturojumu attiecīgajos saskaņotajos standartos: Produkts(-i) Paredzētā(-s) izmantošana(-s) Līmenis(-ņi) vai klase(-s) (Ugunsdrošība) Atbilstības sistēmas(-u) pārbaudīšana Pretvārsti: gaisa caurlaidīgs vārsts caurules ventilēšanai Visa veida izmantošanai, ja tā pakļauta ugunsdrošības regulām A1 (3), A2 (3), B (3), C (3) 1 Notekūdeņu sūkņu stacijas aprīkojums un notekūdeņu celšanas iekārtas A1 (4), A2 (4), B (4), C (4), D, E 3 Aprīkojums un sastāvdaļas notekūdeņu apstrādes iekārtām un celtnes būvvietas aprīkojums – septiskās cisternas (A1–E) (5), F 4 Rūpnieciski ražots kanalizācijas kanāls Kanalizācijas atveres un kontrolakas. Sastatņu kāpnes, kāpnes un margas kanalizācijas atverēm un kontrolakām Starplikas Kanalizācijas atveru un notekūdeņu šahtu vāki 1. sistēma: skatīt Direktīvas 89/106/EEK III pielikuma 2. punkta i) daļu bez paraugu audita pārbaudes 3. sistēma: skatīt Direktīvas 89/106/EEK III pielikuma 2. punkta ii) daļu, otrā iespēja 4. sistēma: skatīt Direktīvas 89/106/EEK III pielikuma 2. punkta ii) daļu, trešā iespēja Sistēmas specifikācijai jābūt tādai, ka tā var tikt īstenota pat tad, ja sniegums nav jānosaka attiecībā uz noteiktu raksturojumu, jo vismaz vienā dalībvalstī vispār nepastāv šādu juridisko prasību attiecībā uz šādu raksturojumu (skatīt Direktīvas 89/106/EEK 2. panta 1. punktu, kur iespējams piemērot – Interpretējošo dokumentu 1.2.3 pantu). Šādos gadījumos šāda raksturojuma pārbaude nav jāpiemēro ražotājam, ja viņš nevēlas deklarēt produkta sniegumu šādā aspektā.”
Oficiālais Vēstnesis L 192 , 31/07/2003 Lpp. 0053 - 0053



Padomes Lēmums 2003/567/KĀDP (2003. gada 21. jūlijs), ar ko īsteno Kopējo nostāju 1999/533/KĀDP par Eiropas Savienības ieguldījumu veicināt Vispārējā Kodolizmēģinājumu aizlieguma līguma drīzu stāšanos spēkā (CTBT) EIROPAS SAVIENĪBAS PADOME, ņemot vērā Padomes 1999. gada 29. jūlija Kopējo nostāju 1999/533/KĀDP par Eiropas Savienības ieguldījumu veicināt Vispārējā Kodolizmēģinājumu aizlieguma līguma (CTBT) drīzu stāšanos spēkā [1], un jo īpaši tās 1. un 4. pantu kopā ar Līguma par Eiropas Savienību 23. panta 2. punktu, tā kā: (1) Saskaņā ar Kopējo nostāju 1999/533/KĀDP Eiropas Savienība uzņēmās mudināt visas tās valstis, kuras vēl to nav izdarījušas, nekavējoties parakstīt un ratificēt CTBT, jo īpaši tās 44. sarakstā minētās valstis, kuru ratificēšana ir vajadzīga, lai CTBT stātos spēkā. (2) Ir lietderīgi piedalīties Trešās konferences sekmīgā iznākumā, ievērojot CTBT XIV pantu, kas notiks Vīnē no 2003. gada 3. līdz 5. septembrim, par mērķi izvirzot paātrinātu CTBT ratificēšanas procesu, lai veicinātu CTBT drīzu stāšanos spēkā, IR PIEŅĒMUSI ŠO LĒMUMU. 1. pants Lai veicinātu CTBT drīzu stāšanos spēkā, kas minēta Kopējās nostājas 1999/533/KĀDP 1. pantā, Eiropas Savienība mudina visas tās valstis, kuras vēl nav to izdarījušas, nekavējoties parakstīt un ratificēt CTBT. Šim nolūkam Eiropas Savienība mudina: a) kā pirmās tās valstis, kuras ir 44. sarakstā, un kuru paraksts un ratificēšana ir vajadzīga, lai CTBT stātos spēkā; b) tās valstis, kuras ir parakstījušas, bet nav ratificējušas CTBT, jo īpaši valstis, kuras uzņems Starptautiskās uzraudzības sistēmas (IMS) stacijas; c) tās valstis, kuras nav parakstījušas CTBT, jo īpaši valstis, kuras uzņems IMS stacijas. 2. pants Eiropas Savienība atbalsta konferences sasaukšanu politiskā līmenī, ievērojot CTBT XIV pantu. 3. pants Lai paātrinātu ratificēšanas procesu un veicinātu CTBT drīzu stāšanos spēkā, Eiropas Savienība var sazināties ar reģionālajām organizācijām (tādām, kā Āfrikas Savienība, Amerikas valstu organizācija un Dienvidaustrumu Āzijas valstu apvienība (ASEAN)). 4. pants Padomes priekšsēdētājs informē CTBT Pagaidu tehnisko sekretariātu par 1. un 2. panta ieviešanu. 5. pants Šis lēmums stājas spēkā tā pieņemšanas dienā. 6. pants Šo lēmumu publicē Eiropas Savienības Oficiālajā Vēstnesī. Briselē, 2003. gada 21. jūlijā Padomes vārdā — priekšsēdētājs F. Frattini [1] OV L 204, 4.8.1999., 1. lpp. --------------------------------------------------
Oficiālais Vēstnesis L 023 , 28/01/2003 Lpp. 0028 - 0029



Komisijas Lēmums (2003. gada 24. janvāris), ar ko groza Lēmumu 97/252/EK attiecībā uz Nīderlandes Antiļu salu iekļaušanu tādu trešo valstu uzņēmumu pagaidu sarakstos, no kuriem dalībvalstis atļauj lietošanai pārtikā importēt pienu un piena produktus (izziņots ar dokumenta numuru C(2003) 324) (Dokuments attiecas uz EEZ) (2003/59/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par pārejas posma nosacījumiem, izstrādājot trešo valstu tādu uzņēmumu pagaidu sarakstus, no kuriem dalībvalstis var atļaut dažu dzīvnieku izcelsmes produktu, zvejniecības produktu vai dzīvu gliemeņu importu [1], kurā jaunākie grozījumi izdarīti ar Lēmumu 2001/4/EK [2] un jo īpaši tā 2. panta 1. un 4. punktu, tā kā: (1) Pagaidu saraksti par trešo valstu uzņēmumiem, kas lietošanai pārtikā ražo pienu un piena produktus, ir izklāstīti Komisijas Lēmumā 97/252/EK [3], kurā jaunākie grozījumi izdarīti ar Lēmumu 2002/527/EK [4]. (2) Nīderlandes Antiļu salas ir nosūtījušas sarakstu, kurā iekļauts uzņēmums, kas lietošanai pārtikā ražo pienu un piena produktus, un kuru atbildīgās iestādes sertificē kā atbilstošu Kopienas noteikumiem. (3) Tā kā vēl nav veiktas pārbaudes uz vietas, imports no šādiem uzņēmumiem nav piemērots samazinātām fiziskām pārbaudēm saskaņā ar Lēmuma 95/408/EK 2. panta 4. punktu. (4) Tādēļ attiecīgi jāgroza Lēmums 97/252/EK. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 97/252/EK pielikumu groza saskaņā ar šā lēmuma pielikumu. 2. pants Šo lēmumu piemēro no 2003. gada 31. janvāra. 3. pants Šis lēmums ir adresēts dalībvalstīm. Briselē, 2003. gada 24. janvārī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 101, 18.4.1997., 46. lpp. [4] OV L 170, 29.6.2002., 86. lpp. -------------------------------------------------- PIELIKUMS Pielikumā saskaņā ar ISO kodu alfabētiskā secībā iestarpina šādas rindiņas: "País: Antillas NeerlandesasLand: Nederlandske AntillerLand: Niederländische AntillenΧώρα: Ολλανδικές ΑντίλλεςCountry: Netherlands AntillesPays: Antilles néerlandaisesPaese: Antille olandesiLand: Nederlandse AntillenPaís: Antilhas NeerlandesasMaa: Alankomaiden AntillitLand: Nederländska Antillerna NACUR-BO1 | Dutch Antillean Dairy Industry NV | Curação" | | | | --------------------------------------------------
Oficiālais Vēstnesis L 260 , 11/10/2003 Lpp. 0036 - 0036



Komisijas Lēmums (2003. gada 10. oktobris), ar ko piešķir pagaidu atkāpes no Direktīvas 82/894/EEK attiecībā uz ziņošanas biežumu par govju sūkļveida encefalopātijas primārajiem uzliesmojumiem (izziņots ar dokumenta numuru C(2003) 3561) (Dokuments attiecas uz EEZ) (2003/724/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1982. gada 21. decembra Direktīvu 82/894/EEK par dzīvnieku slimību paziņošanu Kopienā [1], kurā jaunākie grozījumi izdarīti ar Regulu (EK) Nr. 807/2003 [2], un jo īpaši tās 5. panta 2. punktu, tā kā: (1) Direktīva 82/894/EEK paredz noteikumus, kas jāievēro, paziņojot par dažu dzīvnieku slimību, tostarp govju sūkļveida encefalopātijas (GSE), uzliesmojumiem Kopienā. Minētā direktīva paredz, ka dalībvalstis paziņo Komisijai un citām dalībvalstīm par GSE primārajiem uzliesmojumiem 24 stundu laikā. Direktīva 82/894/EEK nosaka arī, ka par sekundāriem GSE uzliesmojumiem Komisijai ziņo katru nedēļu. (2) Vairāki Komisijas lēmumi, pēdējais no tiem ir Lēmums 98/12/EK [3], piešķir dalībvalstīm atkāpes no Direktīvas 82/894/EEK prasībām paziņot par primāriem GSE uzliesmojumiem 24 stundu laikā. Lēmumā 98/12/EK ietvertās pagaidu atkāpes nosaka, ka par visiem GSE uzliesmojumiem katru nedēļu jāziņo Komisijai. (3) Kopienā joprojām turpinās GSE uzliesmojumi. Ņemot vērā gūto pieredzi, šķiet pietiekami ziņot par sekundāriem GSE uzliesmojumiem katru nedēļu. Tādējādi ir lietderīgi saglabāt pagaidu atkāpes, kas ļauj dalībvalstīm ziņot par primārajiem GSE uzliesmojumiem Komisijai katru nedēļu. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Atkāpjoties no Direktīvas 82/894/EEK 3. panta 1. punkta, par visiem govju sūkļveida encefalopātijas uzliesmojumiem līdz 2007. gada 31. decembrim ziņo saskaņā ar minētās direktīvas 4. pantu. 2. pants Šis lēmums ir adresēts dalībvalstīm. Briselē, 2003. gada 10 oktobrī Komisijas vārdā — Komisijas loceklis David Byrne [1] OV L 378, 31.12.1982., 58. lpp. [2] OV L 122, 16.5.2003., 36. lpp. [3] OV L 4, 8.1.1998., 63. lpp. --------------------------------------------------
Official Journal L 268 , 18/10/2003 P. 0067 - 0067



Padomes Lēmums (2003. gada 7. oktobris) par Nolīguma vēstuļu apmaiņas veidā noslēgšanu starp Eiropas Kopienu un Horvātijas Republiku par ekopunktu sistēmu, kas jāpiemēro tranzīta pārvadājumiem no Horvātijas Republikas caur Austriju no 2003. gada 1. janvāra (2003/740/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 71. panta 1. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu[1], tā kā: (1) Pagaidu nolīgums par tirdzniecību un ar to saistītiem jautājumiem starp Eiropas Kopienu, no vienas puses, un Horvātijas Republiku, no otras puses[2], un jo īpaši 6. protokola par autotransporta tranzīta pārvadājumiem 2. panta 2. punkta b) apakšpunkts nosaka, ka ir jāpiemēro ekopunktu sistēma atbilstīgi 1994. gada Pievienošanās akta 9. protokola 11. pantam. (2) Komisija Kopienas vārdā ir apspriedusi Nolīgumu vēstuļu apmaiņas veidā starp Eiropas Kopienu un Horvātijas Republiku, ar ko nosaka aprēķina metodi un konkrētus noteikumus un procedūras ekopunktu pārvaldībai un kontrolei. (3) Šo nolīgumu Kopienas vārdā parakstīja 2003. gada 23. jūlijā ar noteikumu, ka tas tiks vēlāk noslēgts, saskaņā ar Padomes Lēmumu 2003/440/EK[3]. (4) Šis nolīgums ir jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Nolīgumu vēstuļu apmaiņas veidā starp Eiropas Kopienu un Horvātijas Republiku par ekopunktu sistēmu, kas jāpiemēro tranzīta pārvadājumiem no Horvātijas Republikas caur Austriju no 2003. gada 1. janvāra. Nolīguma vēstuļu apmaiņas veidā teksts ir pievienots šim lēmumam[4]. 2. pants Šo lēmumu publicē Eiropas SavienībasOficiālajā Vēstnesī. Luksemburgā, 2003. gada 7. oktobrī Padomes vārdā - priekšsēdētājs G. Tremonti [1] Atzinums sniegts 2003. gada 15. maijā (Oficiālajā Vēstnesī vēl nav publicēts). [2] OV L 330, 14.12.2001., 3. lpp. [3] OV L 150, 18.6.2003., 32. lpp. [4] Nolīguma tekstu skatīt OV L 150, 18.6.2003., 33. lpp. Horvātijas vārdā Nolīgumu parakstīja 2003. gada 1. augustā.
Oficiālais Vēstnesis L 154 , 21/06/2003 Lpp. 0079 - 0079



Padomes Lēmums (2003. gada 13. maijs) par nolīguma parakstīšanu starp Eiropas Kopienu un Izraēlas Valsti par sadarbību zinātnes un tehnikas jomā (2003/457/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 170. pantu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Ar 1999. gada 22. februāra Lēmumu 1999/224/EK [1] Padome noslēdza Nolīgumu par sadarbību zinātnes un tehnikas jomā, kas stājās spēkā 1999. gada 8. martā; Nolīgums saista Izraēlas Valsti ar visiem Eiropas Kopienas pētniecības, tehnoloģijas attīstības un demonstrējumu jomas piektās pamatprogrammas īpašo programmu pasākumiem. (2) Nolīguma 12. panta 4. punkts paredz: "ja Kopiena pieņem jaunu daudzgadu pētniecības un attīstības jomas pamatprogrammu, par šo Nolīgumu var rīkot atkārtotas sarunas vai to var atjaunot saskaņā ar nosacījumiem, par ko panākta savstarpēja vienošanās". (3) 2002. gada 5. novembrī Padome atļāva uzsākt sarunas, lai atjaunotu pašlaik spēkā esošo Nolīgumu, un arī paredzēja sarunas par atjaunotā Nolīguma pagaidu piemērošanu. Šī pagaidu piemērošana ļautu Izraēlas uzņēmumiem piedalīties pirmajos uzaicinājumos iesniegt priekšlikumus saistībā ar sesto pamatprogrammu. (4) Sarunas noslēdzās ar nolīguma projektu, ko abu pušu pilnvarotie pārstāvji parafēja 2002. gada 17. decembrī. (5) 2002. gada 17. decembrī noslēgto Nolīgumu var noslēgt vēlāk, tādēļ tas jāparaksta un jāparedz tā pagaidu piemērošana no parakstīšanas brīža, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināta Nolīguma parakstīšana starp Eiropas Kopienu un Izraēlas Valsti par sadarbību zinātnes un tehnikas jomā atbilstoši Padomes lēmumam par minētā Nolīguma noslēgšanu. Nolīguma teksts ir pievienots šim lēmumam. 2. pants Ņemot vērā Nolīguma noslēgšanu, Padomes priekšsēdētājs ar šo ir pilnvarots izraudzīt personu(-as), kam piešķir pilnvaras parakstīt Nolīgumu Kopienas vārdā. 3. pants Pēc Nolīguma parakstīšanas to piemēro uz laiku. Briselē, 2003. gada 13. maijā Padomes vārdā — priekšsēdētājs A.-A. Tsochatzopoulos [1] OV L 83, 27.3.1999., 50. lpp. --------------------------------------------------
Official Journal L 139 , 06/06/2003 P. 0033 - 0033



PADOMES LĒMUMS (2003. gada 19. maijs), ar ko saistībā ar uzturēšanās dienasnaudu valstu militārpersonām un ekspertiem, kas norīkoti darbā Padomes Ģenerālsekretariātā, groza Lēmumu 2001/496/KĀDP, Lēmumu 2001/41/EK, Padomes 1997. gada 25. jūnija Lēmumu un Padomes 1999. gada 22. marta Lēmumu (2003/400/EK) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā 28. panta 1. punktu, ņemot vērā Eiropas Kopienas dibināšanas līgumu, un jo īpaši tā 207. panta 2. punktu, tā kā: (1) Administratīvas vienošanās, kas attiecas uz valstu militārpersonām un ekspertiem, kuri nosūtīti darbā Padomes Ģenerālsekretariātā, paredz iespēju attiecīgos apstākļos pārskatīt piešķirtās uzturēšanās dienasnaudas apmēru. (2) Ņemot vērā patēriņa cenu izmaiņas Briselē, jāatjaunina uzturēšanās dienasnaudas apjoms, IR PIEŅĒMUSI ŠO LĒMUMU. 1. pants Turpmāk norādīto lēmumu 12. panta 1. punktā: - Padomes Lēmumā 2001/496/KĀDP (2001. gada 25. jūnijs) par noteikumiem, kas attiecas uz valstu militārpersonām, kuras norīkotas darbā Padomes Ģenerālsekretariātā, lai darbotos Eiropas Savienības Militārajā štābā[1], - Padomes Lēmumā 2001/41/EK (2000. gada 22. decembris) par noteikumiem, kas attiecas uz valstu ekspertiem, kuri norīkoti darbā Padomes Ģenerālsekretariātā atbilstīgi Eiropas Savienības Padomes Ģenerālsekretariāta ierēdņu un valstu pārvaldes iestāžu vai starptautisku organizāciju ierēdņu apmaiņas sistēmai[2], - Padomes Lēmumā (1997. gada 25. jūnijs) par noteikumiem, kas attiecas uz valstu ekspertiem, kuri norīkoti darbā Padomes Ģenerālsekretariātā (Tieslietu un iekšlietu ģenerāldirektorāts), lai īstenotu plānu par cīņas pastiprināšanu pret organizēto noziedzību, un - Padomes Lēmumā (1999. gada 22. marts) par noteikumiem, kas attiecas uz valstu ekspertiem, kuri norīkoti darbā Padomes Ģenerālsekretariātā (Tieslietu un iekšlietu ģenerāldirektorāts), lai kopīgi novērtētu to, kā kandidātvalstis pieņem, piemēro un efektīvi īsteno Eiropas Savienības acquis tieslietu un iekšlietu jomā, summu EUR 104,03 aizstāj ar summu EUR 107,1. 2. pants Šis lēmums stājas spēkā tā pieņemšanas dienā. To piemēro no 2003. gada 1. februāra. Briselē, 2003. gada 19. maijā Padomes vārdā - Priekšsēdētājs G. Papandreou [1] OV L 181, 4.7.2001., 1. lpp. [2] OV L 11, 16.1.2001., 35. lpp.
Oficiālais Vēstnesis L 101 , 23/04/2003 Lpp. 0012 - 0012



Padomes Lēmums (2003. gada 14. aprīlis) par Nolīguma vēstuļu apmaiņas veidā noslēgšanu starp Eiropas Kopienu un bijušo Dienvidslāvijas Maķedonijas Republiku par ekopunktu sistēmu, kas jāpiemēro tranzīta pārvadājumiem no bijušās Dienvidslāvijas Maķedonijas Republikas caur Austriju (2003/278/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 71. panta 1. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Nolīgumā starp Eiropas Kopienu un bijušo Dienvidslāvijas Maķedonijas Republiku transporta jomā [3], jo īpaši tā 12. panta 3. punkta b) apakšpunktā, noteikts, ka piemēro ekopunktu sistēmu, kas līdzvērtīga tai, kura noteikta Akta par Austrijas, Somijas un Zviedrijas pievienošanos Eiropas Savienībai 9. protokola 11. pantā. (2) Komisija Kopienas vārdā vēstuļu apmaiņas veidā ir panākusi Nolīgumu starp Eiropas Kopienu un bijušo Dienvidslāvijas Maķedonijas Republiku, nosakot aprēķinu metodi, sīki izstrādātus noteikumus un procedūras ekopunktu vadībai un kontrolei. (3) Šis nolīgums tika parakstīts Kopienas vārdā 2002. gada 29. oktobrī, ņemot vērā tā iespējamo noslēgšanu vēlāk atbilstoši Padomes Lēmumam 2003/197/EK [4]. (4) Šis nolīgums ir jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un bijušo Dienvidslāvijas Maķedonijas Republiku par ekopunktu sistēmu, kas jāpiemēro tranzīta pārvadājumiem no bijušās Dienvidslāvijas Maķedonijas Republikas caur Austriju. Nolīgums vēstuļu apmaiņas veidā teksts ir pievienots šim lēmumam [5]. 2. pants Šo lēmumu publicē Eiropas Savienības Oficiālajā Vēstnesī. Luksemburgā, 2003. gada 14. aprīlī Padomes vārdā — priekšsēdētājs A. Giannitsis [1] OV C 20E, 28.1.2003., 82. lpp. [2] Atzinums sniegts 2002. gada 22. oktobrī (Oficiālajā Vēstnesī vēl nav publicēts). [3] OV L 348, 18.12.1997., 170. lpp. [4] OV L 75, 21.3.2003., 33. lpp. [5] OV L 75, 21.3.2003., 34. lpp. --------------------------------------------------
Oficiālais Vēstnesis L 095 , 11/04/2003 Lpp. 0040 - 0044



Padomes lēmums (2002. gada 19. decembris) par Eiropas Kopienas un Amerikas Savienoto Valstu Nolīguma vēstuļu apmaiņas veidā noslēgšanu par to koncesiju grozījumiem labības produktiem, kuras paredzētas VVTT 1994 pievienotajā Eiropas Kopienas CXL grafikā (2003/254/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 133. pantu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Padome 2002. gada 26. jūlijā pilnvaroja Komisiju saskaņā ar VVTT 1994 XXVIII pantu uzsākt sarunas, lai grozītu atsevišķas koncesijas labības produktiem. Attiecīgi Eiropas Komisija Pasaules Tirdzniecības Organizācijai 2002. gada 26. jūlijā paziņoja par savu nodomu grozīt atsevišķas koncesijas Eiropas Kopienas CXL grafikā. (2) Komisija, apspriežoties ar komiteju, kas izveidota ar Līguma 133. pantu, un Padome izdoto sarunu direktīvu ietvaros risināja sarunas. (3) Komisija ar Amerikas Savienotajām Valstīm kā PTO dalībnieku ar būtisku interesi attiecībā uz piegādi ir vienojusies par Nolīgumu vēstuļu apmaiņas veidā. (4) Tāpēc Nolīgums vēstuļu veidā starp Amerikas Savienotajām Valstīm un Eiropas Kopienu ir jāapstiprina. (5) Lai nodrošinātu, ka Nolīgumu var pilnībā piemērot līdz 2003. gada 1. janvārim, un līdz grozījumu pieņemšanai Padomes 1992. gada 30. jūnija Regulā (EEK) Nr. 1766/92 par labības tirgus kopīgo organizāciju [1], Komisijai jābūt pilnvarotai pieņemt pagaidu atkāpes no minētās regulas. (6) Pasākumi, kas vajadzīgi šā lēmuma īstenošanai, jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka procedūras Komisijai piešķirto izpildes pilnvaru īstenošanai [2], IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm par koncesiju grozījumiem labības produktiem, kuras paredzētas VVTT 1994 pievienotajā Eiropas Kopienas CXL grafikā. Nolīguma teksts pievienots šim lēmumam. 2. pants Komisija tiktāl, cik nepieciešams, lai varētu Nolīgumu pilnībā piemērot līdz 2003. gada 1. janvārim, saskaņā ar šā lēmuma 3. panta 2. punktā noteikto procedūru var atkāpties no Regulas (EEK) Nr. 1766/92 līdz tās grozījumu pieņemšanai, bet ne ilgāk par 2003. gada 30. jūniju. 3. pants 1. Komisijai palīdz Labības pārvaldības komiteja, kas izveidota ar Regulas (EEK) Nr. 1766/92 23. pantu. 2. Ja ir atsauce uz šo punktu, piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā paredzētais laika posms ir viens mēnesis. 3. Komiteja pieņem savu reglamentu. 4. pants Ar šo Padomes priekšsēdētājs ir pilnvarots iecelt personu, kam piešķirtas pilnvaras parakstīt Nolīgumu, lai tas kļūtu saistošs Kopienai. Briselē, 2002. gada 19. decembrī Padomes vārdā — priekšsēdētāja M. Fischer Boel [1] OV L 181, 1.7.1992., 21. lpp. Regulā jaunākie grozījumi izdarīti ar Regulu (EK) Nr. 1666/2000 (OV L 193, 29.7.2000., 1. lpp.). [2] OV L 184, 17.7.1999., 23. lpp. --------------------------------------------------
Official Journal L 069 , 13/03/2003 P. 0025 - 0026



Padomes Lēmums (2003. gada 27. februāris), ar ko groza Lēmumu 2000/265/EK par finanšu regulas izveidi, ar ko nosaka budžeta aspektus attiecībā uz Padomes ģenerālsekretāra vietnieka vadību, līgumiem, ko viņš noslēdzis dažu dalībvalstu vārdā par komunikācijas infrastruktūras izveidi un darbību Šengenas videi "Sisnet" (2003/171/EK) EIROPAS SAVIENĪBAS PADOME, ņemot vērā 2. panta 1. punkta otrās daļas pirmo teikumu Protokolā, kas pievienots Līgumam par Eiropas Savienību un Eiropas Kopienas dibināšanas līgumam, par Šengenas acquis iekļaušanu Eiropas Savienības sistēmā (še turpmāk "Šengenas Protokols"), tā kā: (1) Ar Lēmumu 1999/870/EK[1] Eiropas Savienības Padomes ģenerālsekretāra vietnieks kā konkrētu dalībvalstu pārstāvis ir pilnvarots rīkoties sakarā ar Šengenas acquis integrāciju Eiropas Savienībā tādu līgumu slēgšanas nolūkos, kuri attiecas uz sakaru infrastruktūras ierīkošanu un darbību Šengenas vidē "Sisnet", un šādu līgumu pārvaldību. (2) Finansiālās saistības, kas izriet no šiem līgumiem, nesedz no Eiropas Kopienu vispārējā budžeta. Tāpēc 1977. gada 21. decembra finanšu regulas noteikumi, ko piemēro Eiropas Kopienu vispārējam budžetam[2], nav piemērojami. (3) Attiecīgi ar Lēmumu 2000/265/EK[3] pieņemta finanšu regula, ar ko nosaka īpašus noteikumus, kas definē sīki izstrādātas procedūras budžeta izveidei un izpildei, kas vajadzīgs, lai segtu jebkuras izmaksas, kas rodas, slēdzot līgumus, pildot saistības, kuras izriet no šiem līgumiem, ja tos noslēdz, lai atgūtu ieguldījumus, kas jāmaksā attiecīgajām dalībvalstīm, kā arī lai iesniegtu pārskatus un veiktu pārskatu revīziju. (4) Ievērojot Regulas (EK, Euratom) Nr. 1605/2002 - Eiropas Kopienu jaunās finanšu regulas - noteikumus, ir izdarīti daži grozījumi Kopienas iestāžu iekšējās finanšu kontroles procedūrās, kas rada vajadzību pēc tehniskas pielāgošanas finanšu regulai, kura ir Lēmumā 2000/265/EK. (5) Šis lēmums ir attīstījies no Šengenas acquis Šengenas Protokola nozīmē, IR PIEŅĒMUSI ŠO LĒMUMU. 1. pants Lēmuma 2000/265/EK 14. pantu aizstāj ar šādu pantu: "14. pants Finanšu kontroles uzdevumu pilda Padomes Ģenerālsekretariāta ierēdnis vai darbinieks, kas šim nolūkam izraudzīts ar ģenerālsekretāra vietnieka lēmumu, un ģenerālsekretārs nosaka šīs kontroles noteikumus.". 2. pants 1. Šo lēmumu piemēro no 2003. gada 1. janvāra. 2. Šo lēmumu publicē Eiropas Savienības Oficiālajā Vēstnesī. Briselē, 2003. gada 27. februārī Padomes vārdā - priekšsēdētājs M. Chrisochodis [1] OV L 337, 30.12.1999., 41. lpp. [2] Regula, kas grozīta ar Regulu (EK, Euratom) Nr. 1605/2002 (OV L 248, 16.9.2002., 1. lpp.) [3] OV L 85, 6.4.2000., 12. lpp. Lēmums grozīts ar Lēmumu 2000/664/EK (OV L 278, 31.10.2002., 24. lpp.).